Η ιδιαίτερη μορφολογία της κυκλαδίτικης γης και το μικροκλίμα του κάθε νησιού παίζουν, εδώ και αιώνες, πρωταρχικό ρόλο στην τοπική γαστρονομική κουλτούρα. Κοινό τους χαρακτηριστικό οι εξαιρετικές πρώτες ύλες, πολλές από τις οποίες ανήκουν στη κατηγορία Προστατευόμενης Ονομασίας Προέλευσης. Εκλεκτά κρεατικά μικρής παραγωγής, ολόφρεσκα ψάρια και θαλασσινά, άνυδρες ντομάτες, πατάτες, φάβα, κάπαρη, κορυφαία τυροκομικά αναγνωρισμένα παγκοσμίως, εξαιρετικό μέλι… Την αμβροσία των Κυκλάδων συμπληρώνουν επάξια τα φημισμένα της κρασιά. Οι λευκές ποικιλίες (αηδάνι, αθήρι, μονεμβασιά, ασύρτικο) και οι κόκκινες, όπως η μανδηλαριά, δίνουν οίνους με δεκάδες διακρίσεις στην Ελλάδα και το εξωτερικό.\nΗ θάλασσα που αγκαλιάζει τα Κυκλαδονήσια χαρίζει πλούσια τα ελέη της: πετρόψαρα για μια «θεϊκή» κακαβιά, πελαγίσια ψάρια ψητά στα κάρβουνα ή πλακί στο φούρνο με διάφορα λαχανικά, παστά ή αποξηραμένα, ιδανικός μεζές για το ουζάκι σας, φρεσκότατα θαλασσινά μαγειρεμένα με χίλιους δυο τρόπους…\nΣτα λιγοστά πεδινά βόσκουν αιγοπρόβατα που δίνουν γάλα, πλούσιο και γευστικό. Απ’ αυτό θα γίνουν χίλια δυο τυριά, σήμα κατατεθέν του τόπου. Στους μπαξέδες «καμαρώνουν» λιγοστά αλλά πεντανόστιμα λαχανικά, άνυδρα τα περισσότερα. Οι χαμηλοί θάμνοι και το θυμάρι δίνουν εξαιρετικό μέλι, βασικό συστατικό της κυκλαδίτικης διατροφής και πρώτη ύλη για άπειρες γλυκές δημιουργίες. Αρωματικά φυτά και βότανα χρωματίζουν τις ξερολιθιές, προσθέτοντας τη δική τους γευστική πινελιά στη γαστριμαργική ευδαιμονία.\nΕίτε διαλέξετε ένα ταβερνάκι δίπλα στη θάλασσα είτε ένα παραδοσιακό μαγέρικο στην ενδοχώρα, το σίγουρο είναι ότι δεν θα ξέρετε τι να πρωτοδοκιμάσετε. Το κάθε νησί έχει να σας προσφέρει τις δικές του μοναδικές σπεσιαλιτέ γι αυτό ακολουθείστε πιστά τον «χάρτη της γεύσης» που σας προτείνουμε και απολαύστε: φρικασέ με ξινά χόρτα, μαστέλο (αρνάκι στο φούρνο με μυρωδικά και κρασί), καπαροσαλάτα και ρεβυθοκεφτέδες στη Σίφνο. Μαραθοτηγανίτες στη Σέριφο. Σγαρδούμια, ντοματοκεφτέδες, φάβα «παντρεμένη» με καβουρδισμένο κρεμμυδάκι, ολόγλυκια άσπρη μελιτζάνα μαγειρεμένη με αρνάκι στη κατσαρόλα και μια πλούσια ντοματοσαλάτα με ξιδάτα καπαρόφυλλα στη Σαντορίνη. Σαλιγκάρια σκορδαλιά, άσπρο πλακί με μελανούρια πατάτες και κολοκυθάκια, αγκινάρες με κουκιά, ρεβιθάδα και γούνα (ψάρι λιαστό) στη Πάρο. Πιπεράτη κοπανιστή και λούζα (αλλαντικό αρωματισμένο με θρούμπι και στεγνωμένο στον αέρα) στη Μύκονο.\nΤυροκαυτερή, βουτυράτη γραβιέρα και σκορδοκρασάτο χοιρινό με πατάτες στη Νάξο. Χταποδάκι γιουβέτσι στη Σχοινούσα, αγριοκούνελο κρασάτο στην Αντίπαρο και μακαρούνες στη Φολέγανδρο. Αγκιναρόπιτα και σελινάτο φρικασέ στη Τήνο. Φουρτάλια (ομελέτα με λουκάνικο ή σύγκλινο) στην Άνδρο, πασπαλά (κομματάκια χοιρινού μαγειρεμένα με ντομάτα και αβγά) στη Κέα και λαδένια (λαδόψωμο με ντομάτα και κρεμμύδι) στη Κίμωλο.\nΥποκύψτε στους γλυκούς πειρασμούς όπως τα αμυγδαλωτά Μυκόνου, το κυδωνόπαστο και τα γλυκά του κουταλιού (ιδιαίτερα το κίτρο) Νάξου, το καρυδάκι Άνδρου, τα λουκούμια και τις χαλβαδόπιτες Σύρου, τα μελιτίνια Σαντορίνης, τα «ψαράκια» (σκαλτσούνια) Τήνου, την καρπουζένια (γλυκιά πίτα με καρπούζι, μέλι και σουσάμι) από τη Φολέγανδρο και ολοκληρώστε με τον καλύτερο τρόπο το ταξίδι της γεύσης στις Κυκλάδες.


Υποστελεχωμένος ο Δήμος Βόρειας Κυνουρίας - Το Άστρος της θαλάσσης\nΑναβρασμός στην Τοπική Αυτοδιοίκηση\nΟ κόσμος της Τοπικής Αυτοδιοίκησης βρίσκεται «εν βρασμώ». Αναστάτωση και οργή προκάλεσε στην πλειονότητα των αιρετών της χώρας η μελέτη του υπουργείου Εσωτερικών, η οποία εστάλη από τον αναπληρωτή υπουργό Λεωνίδα Γρηγοράκο και κρίνει τη στελέχωση του κάθε δήμου και τον αριθμό των υπαλλήλων που καλούνται να μετακινηθούν μέσω της «εθελοντικής διαδημοτικής κινητικότητας». Ο χαρακτηρισμός «γονατογράφημα», που αποδόθηκε στη μελέτη κατά τη διάρκεια του έκτακτου Δημοτικού Συμβουλίου στον Δήμο Αθηναίων, είναι ενδεικτικός τού πώς αντιμετωπίζει η αυτοδιοίκηση τη μελέτη. Οι εργαζόμενοι στους Οργανισμούς Τοπικής Αυτοδιοίκησης (ΟΤΑ), βλέποντας 3.708 συναδέλφους να κρίνονται «πλεονάζοντες» και κατ” επέκταση «εν δυνάμει απολυμένοι», συγκεντρώνουν δυνάμεις και ετοιμάζονται για αγωνιστικές… χριστουγεννιάτικες εκπλήξεις απέναντι στην κυβέρνηση.\nΠριν να ψηφιστεί η τροπολογία\nΗ επιστολή του υπουργείου εστάλη στους δημάρχους λίγα 24ωρα πριν από την ψήφιση της τροπολογίας που αναφέρεται στην «εθελοντική διαδημοτική κινητικότητα», δηλαδή το μοντέλο που θα ακολουθηθεί για τις όποιες μετακινήσεις των δημοτικών υπαλλήλων. Πρόκειται μια διαδικασία καταδικασμένη να αποτύχει ποσοτικά, σύμφωνα με την άποψη στελεχών και εργαζομένων της αυτοδιοίκησης. Η μελέτη της «ομάδας Ραπακούλια» (διευθυντής του γραφείου του αναπληρωτή υπουργού Εσωτερικών) ορίζει τους «πλεονάζοντες» υπαλλήλους των δήμων (βλ. μερίδα δήμων στον πίνακα), χρησιμοποιώντας έναν αλγόριθμο που προκύπτει από τα εξής κριτήρια:\n• Πληθυσμός δήμου (με βάση την απογραφή του 2011).\n• Εργαζόμενοι δήμου.\n• Οικονομική ευρωστία δήμου (οικονομικά αποτελέσματα).\n• Κόστος μισθοδοσίας δήμου σε σχέση με τα έσοδά του.\n• Κόστος μισθοδοσίας δήμου ανά κάτοικο.\n• Ιδιαιτερότητα του κάθε δήμου.\nΧρησιμοποιήθηκαν στοιχεία του Ιουνίου 2013, περίοδος πριν από την κατάργηση των υπηρεσιών των σχολικών φυλάκων και της δημοτικής αστυνομίας. Δηλαδή, περίπου 2.100 και 3.500 εργαζόμενοι αντίστοιχα συνυπολογίστηκαν από το άθροισμα των τακτικών και των έκτακτων υπαλλήλων των δήμων και των Νομικών τους Προσώπων Δημοσίου Δικαίου. Αν και σύμφωνα με τον νόμο 4093/2012 η «κινητικότητα» αφορά μόνο το Μόνιμο Προσωπικό και το Προσωπικό Ιδιωτικού Δικαίου Αορίστου Χρόνου, η έκθεση υποστηρίζει ότι η «αξιολόγηση» μόνο του τακτικού προσωπικού θα απέφερε στρέβλωση στα αποτελέσματα της εφαρμογής.\nΣύμφωνα με αυτοδιοικητικούς, η μελέτη ομαδοποιεί όλους τους δήμους άνω των 100.000 κατοίκων, μοριοδοτεί αυθαίρετα τους δήμους με κριτήρια τα οποία δήθεν στηρίζονται στην πραγματικότητα και, ως προς τον αλγόριθμο που χρησιμοποιείται, οδηγεί σε μια σειρά από παράδοξους υπολογισμούς που αποτελούν «τεχνοκρατικές μανούβρες». Χθες το βράδυ το υπουργείο Εσωτερικών «διευκρίνισε» πως θα προβεί σε άμεσες επικαιροποιήσεις των στοιχείων.\nΚύκλοι του υπουργείου Εσωτερικών αναφέρουν πως περιμένουν τις «αξιολογήσεις» των δήμων έως τα Χριστούγεννα περίπου, επαναλαμβάνοντας πως η ένταξη στην «εθελοντική διαδημοτική κινητικότητα» αποκλείει το ενδεχόμενο απόλυσης. Ακόμη το υπουργείο αποκλείει το ενδεχόμενο νέων οριζόντιων επιλογών.\nΕμπειροι αυτοδιοικητικοί επισημαίνουν πως η «αυτοαξιολόγηση» των δήμων θα εμφανίσει την πλειονότητα των δομών τους υποστελεχωμένες και περαιτέρω, όσων οι υπηρεσίες κρίνονται υποστελεχωμένες, θα εμφανιστούν επιπλέον ελλειμματικές. Τα στενά χρονοδιαγράμματα βάζουν τους υπαλλήλους να επιλέξουν «με το πιστόλι στον κρόταφο» την, αποσυνδεδεμένη -κατά την κυβέρνηση- από την απόλυση, μετάταξή τους. Υπενθυμίζεται ότι μετά τη λήξη της «διαδημοτικής», ξεκινά η «αξιολόγηση» των Νομικών Προσώπων Ιδιωτικού Δικαίου της αυτοδιοίκησης, η οποία σημαίνει απολύσεις.\nΑναμένεται να προγραμμιστεί συνάντηση μεταξύ του υπουργείου Εσωτερικών και της Κεντρικής Ενωσης Δήμων Ελλάδος (ΚΕΔΕ).\nΠροηγούμενο άρθρο: Από απόψε στους λογαριασμούς το υπόλοιπο επιδότησης\nΕπόμενο άρθρο Οι «αόρατοι» δολοφόνοι των θαλασσών


Στελιος Καζαντζιδης Τραυμα Και Συμβολικη Θεραπεια Στο Λαικο Τραγουδι - Μουσικη (BKS.0176700)\nΑρχική > Βιβλία > Μουσική > ΣΤΕΛΙΟΣ ΚΑΖΑΝΤΖΙΔΗΣ ΤΡΑΥΜΑ ΚΑΙ ΣΥΜΒΟΛΙΚΗ ΘΕΡΑΠΕΙΑ ΣΤΟ ΛΑΙΚΟ ΤΡΑΓΟΥΔΙ\nΣΤΕΛΙΟΣ ΚΑΖΑΝΤΖΙΔΗΣ ΤΡΑΥΜΑ ΚΑΙ ΣΥΜΒΟΛΙΚΗ ΘΕΡΑΠΕΙΑ ΣΤΟ ΛΑΙΚΟ ΤΡΑΓΟΥΔΙ\nΟΙΚΟΝΟΜΟΥ ΛΕΩΝΙΔΑΣ στην κατηγορία ΜΟΥΣΙΚΗ\nΗ ιστορία του Στέλιου Καζαντζίδη δεν είναι απλώς η ιστορία ενός σπουδαίου καλλιτέχνη και ενός ικανού επαγγελματία, που έγινε μεγάλος σταρ σε μια εποχή μεγάλης ανάπτυξης της πολιτισμικής βιομηχανίας και των ΜΜΕ, αλλά και η ιστορία ενός ανθρώπου που κατάφερε να μετουσιώσει τα τραύματά του και τις εμμονές του σε αναλγητικό τραγούδι, ενός ανθρώπου ο οποίος, τραγουδώντας τον εαυτό του και ενσαρκώνοντας τα τραγούδια του, κατάφερε να δημιουργήσει και να συντηρήσει έναν μύθο.\nΗ παρούσα μελέτη, εξετάζοντας τις διαφορετικές όψεις του μουσικού έργου, της δημόσιας παρουσίας και της υποδοχής του τραγουδιστή, αναλύει το «φαινόμενο Καζαντζίδη» ως μια τελετουργική τέχνη συμβολικής διαμαρτυρίας και θεραπείας, που ανταποκρίθηκε στην αποσιωπημένη κοινωνική οδύνη της δεκαετίας του 1940 και συνόδευσε τα φτωχά στρώματα της ελληνικής κοινωνίας στα δύσκολα χρόνια της μετανάστευσης και του αυταρχικού εκσυγχρονισμού.\nΤαυτόχρονα εξετάζει σε βάθος τα κείμενα των «κοινωνικών» τραγουδιών της περιόδου 1952-1967, αναλύει τα θέματα και τους συμβολισμούς τους και φωτίζει με ενδιαφέροντες τρόπους την κοινωνική εμπειρία και τις ιδεολογικές διεργασίες της εποχής.\nΣΤΕΛΙΟΣ ΚΑΖΑΝΤΖΙΔΗΣ ΤΡΑΥΜΑ ΚΑΙ ΣΥΜΒΟΛΙΚΗ ΘΕΡΑΠΕΙΑ ΣΤΟ ΛΑΙΚΟ ΤΡΑΓΟΥΔΙ (BKS.0176700)\nΣΤΕΛΙΟΣ ΚΑΖΑΝΤΖΙΔΗΣ ΤΡΑΥΜΑ ΚΑΙ ΣΥΜΒΟΛΙΚΗ ΘΕΡΑΠΕΙΑ ΣΤΟ ΛΑΙΚΟ ΤΡΑΓΟΥΔΙ BKS.0176700 ΟΙΚΟΝΟΜΟΥ ΛΕΩΝΙΔΑΣ ΟΙΚΟΝΟΜΟΥ ΛΕΩΝΙΔΑΣ ΜΟΥΣΙΚΗ ΣΤΕΛΙΟΣ ΚΑΖΑΝΤΖΙΔΗΣ ΤΡΑΥΜΑ ΚΑΙ ΣΥΜΒΟΛΙΚΗ ΘΕΡΑΠΕΙΑ ΣΤΟ ΛΑΙΚΟ ΤΡΑΓΟΥΔΙ


Δήμος Κοζάνης - Με οργανωτική και οικονομική επιτυχία η διεξαγωγή του ετήσιου πανηγυριού της πόλης - Δελτία τύπου\nΜε οργανωτική και οικονομική επιτυχία η διεξαγωγή του ετήσιου πανηγυριού της πόλης\nΟ νέος χώρος που διαμορφώθηκε από το Δήμο Κοζάνης, δημιούργησε καλύτερους όρους διεξαγωγής του ετήσιου πανηγυριού, γνωστού και ως «Νιάημερου». Η κεντρική οδός προς τα Κοίλα παρέμεινε ανοιχτή και η διάταξη των εμπόρων και των επαγγελματιών έγινε πιο νοικοκυρεμένα στον εσωτερικό χώρο. Τα παιχνίδια του λούνα πάρκ ήταν πιο ασφαλή και υπήρξε πληθώρα προϊόντων αλλά και επιχειρήσεων εστίασης.\nΟ καλός καιρός βοήθησε, η συγκοινωνία ήταν συνεχής, η Δημοτική Αστυνομία μαζί με την Τροχαία , το ΣΔΟΕ και το υγειονομικό της περιφέρειας, διευκόλυναν την κίνηση και περιόρισαν στο ελάχιστο το παραεμπόριο δημιουργώντας πολύ καλές προοπτικές για το μέλλον.\nΟι όποιες δυστοκίες και ελλείψεις παρουσιάστηκαν, έχουν καταγραφεί για να αντιμετωπιστούν. Η διαχείριση των οικονομικών εφαρμόστηκε με πλήρη διαφάνεια και ενιαίους όρους για όλους, αυστηρά και απαρέγκλιτα, ενώ οι οικονομικές απολαβές ήταν ικανοποιητικές παρόλη την κρίση.\nΟ Δήμαρχος Κοζάνης κ. Μαλούτας ευχαρίστησε τον αρμόδιο Αντιδήμαρχο κ. Αποστολίδη, καθώς και τους Αντιδημάρχους οικονομικών κ. Τουμπουλίδου και τεχνικών υπηρεσιών κ. Καραπάτσιο, οι οποίοι συνεργάστηκαν άψογα για μία άρτια οργάνωση.\nΕπίσης ο κ. Μαλούτας εξέφρασε την ικανοποίησή του για την δράση της Δημοτικής Αστυνομίας, τη σημαντική βοήθεια της Τροχαίας και της αστυνομίας, του ΣΔΟΕ, της υγειονομικής υπηρεσία της περιφέρειας καθώς και του προσωπικού καθαριότητας.


Εξωτική Περιπλάνηση στη Κούβα Αβάνα, Σιενφουέγος, Τρινιδάδ, Σάντα Κλάρα, Βαραδέρο Κούβα\n9 Ημέρες / 7 Διανυκτερεύσεις Αβάνα, Σιενφουέγος, Τρινιδάδ, Σάντα Κλάρα, Βαραδέρο\nΣε αυτό το ταξίδι η προσοχή μας επικεντρώνεται στην Αβάνα και σε τόπους ιδιαίτερης ιστορικής σημασίας ή φυσικής ομορφιάς. Εκτός από την ξενάγηση στην Αβάνα, θα επισκεφθούμε το Σιενφουέγος, πόλη με έντονη γαλλική παράδοση, την πόλη-μουσείο του Τρινιδάδ και τη Σάντα Κλάρα, όπου το Μαυσωλείο του Τσε. Θακαταλήξουμε σε ένα από το πιο πολυτελή θέρετρα της Καραϊβικής, το Βαραδέρο, όπου ο λαός της Κούβας έχει δημιουργήσει καταπληκτικές εγκαταστάσεις για την αναψυχή των ξένων κυρίως επισκεπτών του νησιού. Επιπλέον, μια και περνάμε υποχρεωτικά από Μαδρίτη, θα εκμεταλλευτούμε την ευκαιρία για να κάνουμε μία ξενάγηση στην πόλη.\nΣυγκέντρωση στο αεροδρόμιο Ελευθέριος Βενιζέλος και αναχώρηση για την Αβάνα μέσω Μαδρίτης. Άφιξη , μεταφορά και τακτοποίηση σε επιλεγμένο ξενοδοχείο, με ποτό καλωσορίσματος και ιδιωτικό check-in.\nΜετά το πρόγευμα, θα αρχίσει η πρώτη μας γνωριμία με την πόλη της Αβάνας, ξεκινώντας από την περιοχή του Μιραμάρ, που πριν την επανάσταση ήταν η περιοχή των πλουσίων. Υπέροχες μονοκατοικίες νεοαποικιακής αρχιτεκτονικής με πολύ πράσινο και φαρδείς δρόμους που θα μπορούσε να πει κανείς ότι παραπέμπει στην αντίστοιχη τού Beverly Hills. Στη συνέχεια θα κατευθυνθούμε στην φημισμένη Πλατεία της Επανάστασης, που έγινε ευρέως γνωστή από τις τεράστιες σε όγκο συγκεντρώσεις και ομιλίες του Φιντέλ και στην οποία βρίσκονται τα περισσότερα Υπουργεία και το Μνημείο-Μουσείο Χοσέ Μαρτί το οποίο θα επισκεφθούμε. Πλησιάζοντας προς το κέντρο της πόλης και αφού περάσουμε από την Πανεπιστημιούπολη, θα σταματήσουμε στην Πλατεία Καπιτωλίου, όπου θα θαυμάσουμε το υπέροχο αυτό κτίσμα, πιστό αντίγραφο του αντίστοιχου Αμερικανικού και πρώην έδρα του Κοινοβουλίου. Αφού διασχίσουμε τη Πασέο Πράδο, τον δρόμο που καταλήγει στην θάλασσα, θα επισκεφθούμε ένα εργοστάσιο παραγωγής πούρων και θα παρακολουθήσουμε την διαδικασία της χειροποίητης παραγωγής τους.\nΣτη συνέχεια θα κατευθυνθούμε στο παλιό Ισπανικό φρούριο, το Καστίγιο ντελ Μόρο και το Λα Καμπάνια που δεσπόζουν στην είσοδο του λιμανιού. Εκεί θα έχουμε την ευκαιρία να θαυμάσουμε την πανοραμική θέα της Αβάνας, καθώς επίσης και τη δυνατότητα να προμηθευτούμε διάφορους τύπους πούρων από το κρατικό κατάστημα Habanos La Triada, που φιλοξενεί το μακρύτερο πούρο στον κόσμο σύμφωνα με το βιβλίο Γκίνες (14 μ κ 60 εκ.)\nΗ περιήγηση θα τελειώσει με ένα περίπατο στην παλιά Αβάνα και τις πλατείες που περικλείουν την Havana Vieja. (Πλάζα Δε Λας Άρμας, Πλάζα Καθεντράλ, Πλάζα Δε Σαν Φρανσίσκο, Πλάζα Βιέχα). Δείπνο (όπως και όλες τις επόμενες ημέρες) στο εστιατόριο του ξενοδοχείου.\nΗμέρες 3 - 4\nΑβάνα (Ελεύθερες ημέρες)\nΗ σημερινή και η αυριανή ημέρα οι φωτογραφικές μηχανές θα "ανάψουν" (φροντίστε για φιλμ ή για αρκετή χωρητικότητα στη μνήμη της ψηφιακής σας μηχανής). Είναι ημέρες ελεύθερες δίκαια αφιερωμένες στην όμορφη πόλη της Αβάνας. Είναι ευκαιρία να περπατήσετε στην παλιά πόλη, χαρακτηρισμένη από την Unesco μνημείο παγκόσμιας πολιτιστικής κληρονομιάς, να θαυμάσετε την μοναδική αποικιοκρατική αρχιτεκτονική της και να δοκιμάσετε τα δροσιστικά της κοκτέιλ συντροφιά με τους εξαίρετους μουσικούς και τους ήχους της Καραϊβικής. Τα στενά δρομάκια της παλιάς Αβάνας με τα παραδοσιακά κτίρια σε εντατικό πρόγραμμα αναπαλαίωσης θα σας περπατήσουν σε άλλες εποχές έντονου ρομαντισμού και ιστορικής μνήμης.\nΤα στέκια του Χεμινγουέι και τα ιστορικά μπαράκια με τα καταπληκτικά κοκτέιλ που μόνο εκεί μπορείτε να δοκιμάσετε, θα σας παρασύρουν στους πραγματικούς ρυθμούς μιας άλλης αντίληψης για την ζωή και τον χρόνο. Δίπλα στο Μαλεκόν και πίσω από την πλατεία του Καθεδρικού Ναού θα βρείτε μία μεγάλη υπαίθρια αγορά ειδών λαϊκής τέχνης, όπου μπορείτε να προμηθευτείτε τα απαραίτητα αναμνηστικά σε πολύ μεγάλη ποικιλία (εκτός Κυριακή, Δευτέρα, Τρίτη).\nΑβάνα - Σάντα Κλάρα - Τρινιδάδ\nΜετά το πρόγευμα αναχώρηση οδικώς για την ιστορική πόλη της Σάντα Κλάρα και επίσκεψη στο μουσείο και στο μαυσωλείο του Τσε. Γεύμα σε τοπικό εστιατόριο. Στη συνέχεια αναχώρηση για επίσκεψη στην πόλη μουσείο του Τρινιδάδ. Χτισμένη το 1514 από τον Diego Velazquez η τρίτη παλαιότερη πόλη της Κούβας , αποτελεί πολύτιμο δείγμα αποικιακού χαρακτήρα , με πρόσφατα αναστηλωμένα κτίρια . Θα περπατήσετε την plaza Mayor - κεντρική πλατεία της πόλης και θα επισκεφθείτε την παραδοσιακή ταβέρνα Canchanchara όπου θα δοκιμάσετε το τοπικό ομώνυμο ποτό με συνοδεία κουβανέζικης μουσικής. Άφιξη και εγκατάσταση σε ξενοδοχείο 5*. Διανυκτέρευση.\nΤρινιδάδ - Σιενφουέγος - Βαραδέρο\nΚούβα, Σιενφουέγος, Παλάσιο δε Βάλε\nΠρόγευμα και αναχώρηση οδικώς για το Βαραδέρο. Πρώτος σταθμός το Σιενφουέγος με την έντονη επίδραση των γάλλων αποίκων όπου θα έχετε πανοραμική ξενάγηση της πόλης και επίσκεψη στο θέατρο Tomas Terry.\nΣτη συνέχεια θα αναχωρήσουμε για τη φημισμένη παραλία του Βαραδέρο, με την λευκή άμμο και την γαλαζοπράσινη κρυστάλλινη θάλασσα. Διανύοντας μια ενδιαφέρουσα διαδρομή 200 χιλιομέτρων θα φτάσουμε στο γνωστότερο θέρετρο του νησιού με τα εντυπωσιακά ξενοδοχεία και τις υπέροχες παραλίες. Άφιξη και εγκατάσταση σε ξενοδοχείο 5*. Γεύμα (ελαφρύ), Δείπνο και διανυκτέρευση.\nΗμέρα ελεύθερη στο ξενοδοχείο όπου θα έχετε την δυνατότητα να χρησιμοποιήσετε τις εγκαταστάσεις του και φυσικά την καταπληκτική του παραλία για να απολαύσετε μια ημέρα μπάνιου και ξεκούρασης.\nΕναλλακτικά σας προτείνουμε την προαιρετική μονοήμερη κρουαζιέρα με καταμαράν στο νησάκι του Κάγιο Μπλάνκο που περιλαμβάνει φαγητό από μπουφέ με ψαρικά, καθώς και κολύμπι μαζί με δελφίνια. Στη διαδρομή θα θαυμάσετε έναν από τους σημαντικότερους κοραλλιογενείς βυθούς της Καραϊβικής.\nΗμέρες 8 - 9\nΒαραδέρο - Αθήνα\nΟι τελευταίες ώρες αποχαιρετισμού του ομορφότερου ίσως νησιού της Καραϊβικής θα περιλάβουν μία ακόμα βόλτα για τα τελευταία ψώνια ή ξεκούραση στην παραλία ή στην πισίνα του ξενοδοχείου.\nΑργά το απόγευμα, μετά το γεύμα μας, μεταφορά στο αεροδρόμιο της Αβάνας για την πτήση της επιστροφής. Άφιξη στην Αθήνα την 9η ημέρα. Ευχαριστούμε που ταξιδέψατε μαζί μας!\nΠτήσεις με Iberia ή Air France, με ενδιάμεση στάση στη Μαδρίτη.\n4 διανυκτερεύσεις στην Αβάνα με πρόγευμα\n1 διανυκτέρευση στο Τρινιδάδ με ημιδιατροφή\n2 διανυκτερεύσεις στο Βαραδέρο με ημιδιατροφή\nΠρόγευμα καθημερινά και 5 κύρια γεύματα και δείπνα συνολικά\nΌλες οι ξεναγήσεις και οι μεταφορές όπως αναφέρονται στο πρόγραμμα\nΈκδοση βίζας, περίπου € 22 ανά άτομο\nΥποχρεωτικά αχθοφορικά και φιλοδωρήματα περίπου € 20 ανά άτομο\nΦόροι αεροδρομίων Αθηνών και Μαδρίτης\nΦόροι αεροδρομίου στην Αβάνα, περίπου $20 ανά άτομο\nΤο διαβατήριο σας πρέπει να έχει ισχύ τουλάχιστον 6 μηνών από την ημερομηνία εισόδου στην χώρα και να είναι Νέου Τύπου. Με την υπογραφή του συμφωνητικού αποδέχεσθε ότι έχετε ενημερωθεί για τυχόν απορίες σας από τους πωλητές μας και ότι έχετε ενημερωθεί για τα περιλαμβανόμενα στην σελίδα Γενικοί Όροι Συμμετοχής. Παρακαλούμε επικοινωνείστε με το Γραφείο μας για λεπτομερές πρόγραμμα και τιμές.\nΔείτε πιο κάτω μερικά από τα ξενοδοχεία της Κούβας, διαφόρων κατηγοριών, με τα οποία συνεργαζόμαστε, όχι όμως απαραίτητα αυτών στα οποία θα διανυκτερεύσετε.\nΞενοδοχείο Melia Habana Εσωτερικό\nΞενοδοχείο Melia Habana Υποδοχή\nΞενοδοχείο Melia Habana Εστιατόριο\nΞενοδοχείο Melia Habana Δωμάτιο\nΞενοδοχείο Melia Habana Πισίνα\nΞενοδοχείο Melia Habana Αίθουσα συνεδριών\nΠεριοχή: Αβάνα, Κούβα\nΤο υψηλό επίπεδο υπηρεσιών που προσφέρει το ξενοδοχείο Melia Habana, θα σας κάνει να αισθανθείτε τόσο άνετα όσο αξίζετε!\nΤο ξενοδοχείο Melia Habana αποτελείται από 409 δωμάτια στα οποία περιλαμβάνονται 67 δωμάτια τύπου royal, 12 σουίτες junior και 4 σουίτες master. Όλα τα δωμάτια έχουν βεράντα και είναι εξοπλισμένα με κλιματισμό, τηλεόραση, τηλέφωνο, ψυγείο και πρόσβαση στο internet.\nΣτο ξενοδοχείο θα βρείτε πολλά εστιατόρια και μπαρ. Το La Bella Cubana είναι το à la carte εστιατόριο του ξενοδοχείου, το Miramar προσφέρει μπουφέ και υπάρχουν επίσης εστιατόριο για μπάρμπεκιου και το Arroceria Cojimar που έχει πιάτα με ρύζι. Επίσης λειτουργούν 2 μπαρ στις πισίνες, 1 VIP μπαρ και το μπαρ στο σαλόνι του ξενοδοχείου.\nΣτο Melia Cubana θα βρείτε μια μεγάλη ποικιλία από δραστηριότητες όπως τένις, σκουός, γκολφ και κυνήγι. Υπάρχουν επίσης 3 πισίνες με 2 υδρομασάζ Jacuzzi, σάουνα και μασάζ.\nΤο ξενοδοχείο Melia Habana βρίσκεται στο Miramar, το νέο επιχειρησιακό κέντρο της Αβάνας. Βρίσκεται ακριβώς μετά την πέμπτη λεωφόρο, 10 λεπτά από το ιστορικό κέντρο της πόλης, 15 λεπτά από το αεροδρόμιο José Marti και 5 λεπτά από το συνεδριακό κέντρο.\nΠερισσότερες Πληροφορίες και Φωτογραφίες για το ξενοδοχείο Meliá Habana\nΤο ξενοδοχείο Melia Cohiba είναι διεθνώς γνωστό για το εξαιρετικό του σέρβις και τις υψηλότατου επιπέδου υπηρεσίες που προσφέρει.\nΚάθε δωμάτιο διαθέτει κλιματισμό, δορυφορική τηλεόραση, μίνι μπαρ, τηλέφωνο, χρηματοκιβώτιο, 24ώρο room service καθώς και πρόσβαση στο διαδίκτυο.\nΑπέναντι από τον κόλπο του Μεξικού, το ξενοδοχείο Melia Cohiba βρίσκεται στο κέντρο της πόλης, δύο χιλιόμετρα από την πλατεία της επανάστασης και πολύ κοντά στον ζωολογικό κήπο και την παλιά πόλη της Αβάνας.\nΠερισσότερες Πληροφορίες και Φωτογραφίες για το ξενοδοχείο Meliá Cohiba\nΗ είσοδος του ξενοδοχείου χαρακτηρίζεται από εκπληκτική εξωτική βλάστηση που σε προετοιμάζει για τη γραμμή του ξενοδοχείου από την πρώτη κιόλας ματιά.\nΚάθε δωμάτιο διαθέτει κλιματισμό, δορυφορική τηλεόραση, μίνι μπαρ, τηλέφωνο, χρηματοκιβώτιο, 24ώρο room service καθώς και πρόσβαση στο διαδίκτυο\nΤο ξενοδοχείο Tryp Habana Libre βρίσκεται στην καρδιά του εμπορικού κέντρου, στην περιοχή Λα Ράμπα.\nΠερισσότερες Πληροφορίες και Φωτογραφίες για το ξενοδοχείο Tryp Habana Libre\nΑπό την τοποθεσία του ξενοδοχείου μπορεί κανείς να έχει μια πανοραμική άποψη της πόλης και του λιμανιού της Αβάνας, μόλις λίγα μέτρα από τη θάλασσα.\nΚάθε δωμάτιο διαθέτει κλιματισμό, δορυφορική τηλεόραση, μίνι μπαρ, τηλέφωνο και χρηματοκιβώτιο ενώ σε κάποια έχουν δοθεί ονόματα προσωπικοτήτων τα οποία έχουν διαμείνει στο παρελθόν. Έτσι υπάρχουν δωμάτια Frank Sinatra, Ava Gardner, Winston Churchill, Ernest Hemingway κ.α.\nΑυτό το παραδοσιακό και πολυτελές ξενοδοχείο βρίσκεται στην περιοχή Βεδάδο στο κέντρο της Αβάνας, πάνω στο λόφο.\nΠερισσότερες Πληροφορίες και Φωτογραφίες για το ξενοδοχείο Nacional de Cuba\nΞενοδοχείο Melia Cayo Santa Maria Άποψη της παραλίας\nΞενοδοχείο Melia Cayo Santa Maria Είσοδος στα γαλάζια Bungalows\nΞενοδοχείο Melia Cayo Santa Maria Μπαρ στο σαλόνι\nΞενοδοχείο Melia Cayo Santa Maria Bungalows\nΞενοδοχείο Melia Cayo Santa Maria Δωμάτιο\nΞενοδοχείο Melia Cayo Santa Maria Μπαρ στην πισίνα\nΞενοδοχείο Melia Cayo Santa Maria Εστιατόριο\nΞενοδοχείο Melia Cayo Santa Maria Πισίνα\nΠεριοχή: Καϊμπαριέν, Κούβα\nΗ μεγάλη άσπρη αμμώδης παραλία, τα κρυστάλλινα τιρκουάζ νερά, η βλάστηση και η άφθονη πανίδα έχουν κάνει το θέρετρο Melia Cayo Santa Maria μια περιβαλλοντικά προστατευόμενη περιοχή και έναν από τους πιο εξωτικούς προορισμούς στην Καραϊβική.\nΤο θέρετρο Melia Cayo Santa Maria αποτελείται από 27 bungalows-συνολικά 360 δωμάτια-περιλαμβανόμενου 32 δίκλινων δωματίων με υπέροχη θέα στον ωκεανό, 2 πολυτελών σουιτών και 3 δωματίων για άτομα με ειδικές ανάγκες. Όλα τα δωμάτια έχουν κλιματισμό, τηλεόραση, μίνι μπαρ, θυρίδα ασφαλείας και καφετιέρα.\nΣτο ξενοδοχείο μπορείτε να επιλέξετε ανάμεσα σε πολλά εστιατόρια και μπαρ. Το Santa Maria del Mar προσφέρει μπουφέ και είναι ανοιχτό για πρωινό, μεσημεριανό και δείπνο, το Ιταλικό Casa Da Vinci και το barbeque Ranchon το οποίο σερβίρει ελαφρά γεύματα στην παραλία. Υπάρχουν επίσης αρκετά μπαρ όπως το Aqua μπαρ, το μπαρ στην παραλία καθώς και στην πισίνα και το μπαρ που μπορείτε να απολαύσετε τη μουσική του πιάνου.\nΤο ξενοδοχείο προσφέρει 3 πισίνες με ξαπλώστρες, γυμναστήριο με σάουνα και Jacuzzi (στο Sol Cayo Santa María), club για παιδιά με δραστηριότητες όπως μίνι-μπάσκετ και κατά τη διάρκεια της ημέρας υπάρχουν μαθήματα χορού, μαθήματα Κουβανέζικης μαγειρικής, εκδρομές με ποδήλατα και αερόμπικ στο νερό.\nΤο θέρετρο Melia Cayo Santa Maria, που άνοιξε τις πύλες του το 2003, είναι χτισμένο σε μια επιφάνεια 12 εκταρίων σχεδον παράλληλα με 400μ αμμώδους παραλίας. Οφείλει το όνομα του στο Santa Maria, ένα από τα μικρά νησιά που βρίσκονται στο πέλαγος Jardines del Rey.\nΠερισσότερες Πληροφορίες και Φωτογραφίες για το ξενοδοχείο Meliá Cayo Santa Maria\nΠεριοχή: Βαραδέρο, Κούβα\nΤο Tryp Peninsula βρίσκεται μπροστά στη θάλασσα και είναι εναρμονισμένο στο φυσικό περιβάλλον με τις πανέμορφες παραλίες που σε συνδυασμό με την ελεύθερη κατανάλωση (all inclusive) το καθιστούν ιδανικό για νεόνυμφους.\nΚάθε σουίτα και βίλα έχει θέα είτε στις πισίνες με τους πολύχρωμους τροπικούς κήπους, είτε στον ωκεανό και διαθέτει κλιματισμό, δορυφορική τηλεόραση, μίνι μπαρ, τηλέφωνο, χρηματοκιβώτιο και 24ωρο room service.\nΤο ξενοδοχείο βρίσκεται στο Βαραδέρο, χτισμένο μπροστά σε μια εντυπωσιακή παραλία.\nΠερισσότερες Πληροφορίες και Φωτογραφίες για το ξενοδοχείο Tryp Peninsula Varadero\nΤο ξενοδοχείο είναι μέρος του θερέτρου Las Americas στα προάστια της πόλης του Βαραδέρο.\nΚάθε δωμάτιο διαθέτει κλιματισμό, δορυφορική τηλεόραση, μίνι μπαρ, τηλέφωνο, χρηματοκιβώτιο, 24ωρο room service, καθώς και πρόσβαση στο διαδίκτυο. Υπάρχουν επίσης εντός του ξενοδοχείου και υπηρεσίες ενοικιάσεως αυτοκινήτου, κομμωτηρίου, 24ωρης ιατρικής φροντίδας.\nΒρίσκεται πάνω στη παραλία του Βαραδέρο, δίπλα στο καινούριο εμπορικό και συνεδριακό κέντρο.\nΠερισσότερες Πληροφορίες και Φωτογραφίες για το ξενοδοχείο Meliá Varadero\nΚάθε δωμάτιο διαθέτει κλιματισμό, δορυφορική τηλεόραση, μίνι μπαρ, τηλέφωνο, χρηματοκιβώτιο και 24ωρο room service.\nΒρίσκεται μπροστά σε μία παραλία μήκους δύο χιλιομέτρων στο πιο γνωστό κομμάτι του Βαραδέρο, στην μαρίνα Γαβίοτα. Η περιοχή είναι πλούσια σε βλάστηση με επιβλητικούς κήπους μέσα και γύρω από το ξενοδοχείο΄και δίνει μια αίσθηση αποκλειστικότητας στο φιλοξενούμενο.\nΠερισσότερες Πληροφορίες και Φωτογραφίες για το ξενοδοχείο Barcelo Marina Palace\nΚάθε δωμάτιο διαθέτει μπαλκόνι, κλιματισμό, δορυφορική τηλεόραση, μίνι μπαρ, τηλέφωνο, χρηματοκιβώτιο και 24ωρο room service.\nΒρίσκεται στο πιο ζωντανό κομμάτι της παραλίας του Βαραδέρο σε μία περιοχή ευρέως γνωστή για τα θαλάσσια σπορ στα οποία μπορείτε να εξασκηθείτε με έμπειρους δασκάλους ή εναλλακτικά να ξεκουραστείτε δοκιμάζοντας σπάνιους εξωτικούς χυμούς από τα πολυάριθμα μπαρ του.\nΠερισσότερες Πληροφορίες και Φωτογραφίες για το ξενοδοχείο Barcelo Solymar\nΈνας επίγειος παράδεισος στην Κούβα!\nΤο ξενοδοχείο περιλαμβάνει 340 δωμάτια εκ των οποίων σουίτες με Jacuzzi και bungalows. Τα δωμάτια περιλαμβάνουν κλιματισμό, μίνι μπαρ, τηλέφωνο και 24ωρο room service. Στα εστιατόρια του ξενοδοχείου θα γευτείτε Ισπανική παέγια με συνοδεία ζωντανής μουσικής και στο piano bar θα απολαύσετε τη μουσική του πιάνου απολαμβάνοντας ένα κοκτέιλ.\nΤο Melia Las Americas βρίσκεται στην παραλία του Βαραδέρο και πολύ κοντά στο γήπεδο του γκόλφ. Μόλις 7,5 χμ από την πόλη του Βαραδέρο, το εμπορικό και το συνεδριακό κέντρο καθώς και 140χμ από το αεροδρόμιο.\nΠερισσότερες Πληροφορίες και Φωτογραφίες για το ξενοδοχείο Meliá Las Américas\nΠεριοχή: Σιενφουέγος, Κούβα\nΕκπληκτικές διακοπές με άρωμα αποικιοκρατικό στο ξενοδοχείο La Union.\nΘα φιλοξενηθείτε σε 11 junior suites 2 senior suites και 36 δωμάτια όλα διακοσμημένα με μοναδικό τρόπο που θα σας θυμίζουν την εποχή της αποικιοκρατίας. Απολαύστε θέα που βλέπει στο γραφικό κέντρο της πόλης και την πολυάσχολη προβλήτα. Ένα ιδανικό μέρος για όμορφες συζητήσεις με φίλους και όχι μόνο.\nΣτις παροχές των δωματίων συμπεριλαμβάνονται μεταξύ άλλων, κλιματισμός και δορυφορική τηλεόραση. Γευτείτε και πιείτε τοπικές σπεσιαλιτέ κι υπέροχη κουβανέζικη τεκίλα στο εστιατόριο και το μπαρ του ξενοδοχείου, ή γυμναστείτε στο γυμναστήριο.\nΠρόσθετες υπηρεσίας που αξίζουν της προσοχής σας: Υπηρεσία ταχυδρομείου, ιατρική φροντίδα και καθαριστήριο.\nΈνα ξενοδοχείο που βρίσκεται στο κέντρο της πόλης Cienfuegos μόλις 7 χιλιόμετρα μακριά από το διεθνές αεροδρόμιο..\nΕιδικά γι' αυτό το ξενοδοχείο υπάρχει και ένα βίντεο στο youtube. Αν θέλετε, δείτε το.\nΠερισσότερες Πληροφορίες και Φωτογραφίες για το ξενοδοχείο La Union\nΠεριοχή: Τρινιδάδ, Κούβα\nΠερισσότερες Πληροφορίες και Φωτογραφίες για το ξενοδοχείο Iberostar Grand Hotel Trinidad\nΠεριοχή: Σαντιάγκο, Κούβα\nΠερισσότερες Πληροφορίες και Φωτογραφίες για το ξενοδοχείο Meliá Santiago


Πέμπτη, 1 Σεπτεμβρίου 2016 10:57\nΤα εισιτήρια για τις 5 παραστάσεις «ΟΡΝΙΘΕΣ» σε σκηνοθεσία Νίκου Καραθάνου που παρουσιάζονται στη Στέγη στις 17, 18, 21, 22 και 23 Σεπτεμβρίου 2016 εξαντλήθηκαν σε όλα τα κανάλια πώλησης (ηλεκτρονικά, ταμεία, τηλεφωνικά κέντρα).Μπορείτε να επανέρχεστε στο sgt.gr ώστε να ενημερώνεστε για ό, τι νεώτερο.Λίγα λόγια για την παράσταση:Μετά την Επίδαυρο, οι Όρνιθες στη φωλιά τους. Η Στέγη του Ιδρύματος Ωνάση ανταποκρινόμενη στο θερμό ενδιαφέρον του κοινού, ανοίγει την Κεντρική Σκηνή της πριν την επίσημη έναρξη της σαιζόν για να παρουσιάσει για 5 παραστάσεις τους Όρνιθες του Αριστοφάνη σε σκηνοθεσία Νίκου Καραθάνου στις 17, 18, 21, 22, & 23 Σεπτεμβρίου 2016.Οι Όρνιθες είναι η ανάγκη του ανθρώπου να πετάξει, να δημιουργήσει ένα νέο κόσμο, να έρθει σε επαφή με την αληθινή του επιθυμία. Ο Νίκος Καραθάνος και ο θίασος του, μετά την Επίδαυρο, παρουσιάζoυν στην Αθήνα μια παράσταση-γιορτή των αισθήσεων, ριζωμένη στην αξεπέραστη ποιητική δύναμη της καταπληκτικής αυτής κωμωδίας. Το έργο αφηγείται την ιστορία δύο φίλων, του Πεισθέταιρου και του Ευελπίδη, που εγκαταλείπουν την πόλη τους, την Αθήνα, για να αναζητήσουν μια νέα πολιτεία «μαλακιά και παχουλή σαν πουπουλένιο στρώμα ή σαν την κοιλίτσα του μωρού». Και τη βρίσκουν στη χώρα των πουλιών, που την ονομάζουν «Νεφελοκοκκυγία». Τα πουλιά δέχονται τους δύο ξένους, τους δίνουν φτερά και όλοι μαζί ρίχνονται με ενθουσιασμό στην ανοικοδόμηση ενός τείχους στους αιθέρες, που αποκόπτει την επικοινωνία ανάμεσα στους θεούς και τους ανθρώπους. Η ευδαιμονία της νέας πολιτείας στηρίζεται σε αυτή την πρωτόγνωρη ιδέα. Φαντασία και πραγματικότητα, άνθρωποι, θεοί και ζώα μπλέκονται μοναδικά σε έναν κόσμο που έχει τη σοβαρότητα του παιχνιδιού, τη ρευστότητα του ονείρου και τη γλυκιά μελαγχολία της ζωής . Μια παράσταση που δοκιμάζει να δει τον Αριστοφάνη με καθαρό βλέμμα, με στόχο να ακουστεί και να αγαπηθεί από την αρχή ο λόγος του κορυφαίου Αττικού κωμωδού. Ένας θίασος «που θέλει να πετάξει πέφτοντας», που αναζητά, τολμά και αναμετριέται με «μια ευτυχία άπιαστη, τόσο μεγάλη που δεν μπορείς να την πεις και δεν μπορείς να την πιστέψεις». Μετάφραση: Γιάννης ΑστερήςΣκηνοθεσία: Νίκος ΚαραθάνοςΔιασκευή: Νίκος Καραθάνος, Γιάννης ΑστερήςΣκηνικά - Κοστούμια: Έλλη ΠαπαγεωργακοπούλουΜουσική: Άγγελος Τριανταφύλλου Φωτισμοί: Σίμος ΣαρκετζήςΚίνηση: Amalia Bennett Ο θίασος: Αλεξάνδρα Αϊδίνη, Αλίκη Αλεξανδράκη, Μαρία Διακοπαναγιώτου, Βασιλική Δρίβα, Νίκος Καραθάνος, Έμιλυ Κολιανδρή, Γιάννης Κότσιφας, Έκτορας Λιάτσος, Χρήστος Λούλης , Γρηγορία Μεθενίτη, Φωτεινή Μπαξεβάνη, Κωνσταντίνος Μπιμπής, Νατάσσα Μποφίλιου, Άγγελος Παπαδημητρίου , Φοίβος Ριμένας, Μιχάλης Σαράντης, Γιάννης Σεβδικαλής, Άρης Σερβετάλης, Άγγελος Τριανταφύλλου, Γαλήνη Χατζηπασχάλη Παίζουν ζωντανά οι μουσικοί: Μάριος Δαπέργολας, Σοφία Ευκλείδου, Δημήτρης Κλωνής, Βασίλης Παναγιωτόπουλος, Δημήτρης Τίγκας Βοηθός σκηνοθέτης: Μαρίσσα ΤριανταφυλλίδουΒοηθός σκηνοθέτη: Ιωάννα ΜπιτούνηΒοηθοί σκηνογράφου: Ευαγγελία Θεριανού, Μυρτώ Κοσμοπούλου, Μυρτώ ΛάμπρουΒοηθός μουσικού: Βασίλης ΠαναγιωτόπουλοςΒοηθός παραγωγής: Τζέλα ΧριστοπούλουΒοηθός τεχνικού προσωπικού: Πάνος Σβολάκης Εκτέλεση Παραγωγής: Γιολάντα Μαρκοπούλου, Κωνσταντίνα Γεωργίου / POLYPLANITY ProductionsΠαραγωγή: Στέγη Ιδρύματος Ωνάση Στην παράσταση ακούγεται το ποίημα του Γιώργη Παυλόπουλου «Πού είναι τα πουλιά;»\nΗ «Αγγέλα Παπάζογλου», μία από τις σημαντικότερες παραστάσεις των τελευταίων χρόνων, που έχει παιχτεί σε σχεδόν όλες τις πόλεις της Ελλάδας και στο εξωτερικό (Βρυξέλλες, Νότια Ιταλία, Βελιγράδι, Γερμανία και Σουηδία) και αγαπήθηκε όσο λίγες παραστάσεις στον τόπο μας, θα παιχτεί για λίγες παραστάσεις, στο Θέατρο «Μεταξουργείο». 15.09.2016 12:38\nΜε sold out τις τρεις πρώτες παραστάσεις στις 16, 17, 18 Σεπτεμβρίου, το ΚΘΒΕ αποφάσισε να δοθεί παράταση για ακόμη μια και τελευταία παράσταση την Τρίτη 20 Σεπτεμβρίου, λόγω μεγάλης ζήτησης του κοινού. 05.09.2016 13:37


ΠΛΑΤΗ (ΚΑΝΑΛΟΥΠΟΥ): ΕΠΑΝΑΛΕΙΤΟΥΡΓΙΑ ΤΟΥ BLOG ΜΑΣ\nΕΠΑΝΑΛΕΙΤΟΥΡΓΙΑ ΤΟΥ BLOG ΜΑΣ\nΣας ενημερώνουμε ότι από την Παρασκευή 16/11/2012 θα είμαστε πάλι κοντά σας με τα νέα του χωριού μας και όχι μόνο, μέσα από το blog του χωριού μας.\nΔιαβάστε το άρθρο για τα έργα που κάνουμε στο χωριό μας με χρηματοδότηση από τους ίδιους τους κατοίκους και όχι από τον δήμαρχο ή από άλλο κρατικό φορέα.\nBy TASOSPLATI - Νοεμβρίου 14, 2012


Ο Tommy Hilfiger λανσάρει τη δεύτερη TommyXMercedes - Benz Capsule συλλογή | Ι LOVE STYLE\nΟ Tommy Hilfiger λανσάρει τη δεύτερη TommyXMercedes - Benz Capsule συλλογή\nΕίναι διαθέσιμη στην Κύπρο από την 1 Οκτωβρίου στα καταστήματα Tommy Hilfiger και σε επιλεγμένα σημεία πώλησης.\nΗ Tommy Hilfiger, η οποία ανήκει στην PVH Corp. [NYSE: PVH], ανακοινώνει το λανσάρισμα της δεύτερης ανδρικής capsule συλλογής TommyXMercedes-Benz για το Φθινόπωρο 2019, η οποία βασίζεται στην πολυετή στρατηγική συνεργασία με την Mercedes-AMG Petronas Motorsport. Η συλλογή για το Φθινόπωρο 2019 μπλέκει την κλασική Αμερικανική cool sportswear κληρονομιά του brand Tommy Hilfiger με τις καινοτόμες τεχνικές γνώσεις της, επί πέντε φορές παγκόσμιας πρωταθλήτριας, Formula One.\nΗ καμπάνια για τη συλλογή γιορτάζει τις κοινές αξίες του Tommy Hilfiger και της Mercedes-AMG Petronas Motorsport για ποιοτική δεξιοτεχνία, ανθεκτικά σχέδια και καινοτομία. Στην καμπάνια εμφανίζεται το μοντέλο Corey Saucier και μία Mercedes-AMG S63 Coupé, δίνοντας ένα κινηματογραφικό "look and feel".\nH συλλογή Tommy HilfigerXMercedes - Benz για το Φθινόπωρο 2019 περιλαμβάνει chino παντελόνια, car coat και café racer jacket τα οποία έχουν εξελιχθεί με λειτουργικά στοιχεία, όπως τα climate control τελειώματα στη χρωματική παλέτα του μαύρου, με λεπτομέρειες του κόκκινου, του λευκού και του μπλε. Η signature γραμμή του Tommy Hilfiger έχει επαναπροσδιοριστεί σε μια μινιμαλιστική προσέγγιση που εφαρμόζεται στα στριφώματα και στις μανσέτες, ενώ οι γραμμές σε έντονο μπλε προσθέτουν ένα απροσδόκητο twist στα κλασικά outerwear. Η συλλογή είναι κομψή και εκλεπτυσμένη και απευθύνεται στον σύγχρονο Τommy άνδρα.\nΟι φίλοι και οι fan του brand καλούνται να συμμετάσχουν στη συζήτηση στα μέσα κοινωνικής δικτύωσης με τη χρήση των #TommyHilfiger, #TommyXMercedesBenz και TommyHilfiger.\nTommyXMercedes - Benz


Betarades: "Οχυρό" το Άνφιλντ, επιθέσεις... - Sportdog.gr - Αθλητικά Νέα | Ειδήσεις | Sport\n07/02/21 - 13:15\nBetarades: "Οχυρό" το Άνφιλντ, επιθέσεις "φωτιά" στο ΟΑΚΑ - 5άδα για γερό ταμείο στο 27,00!\nΈνα εντυπωσιακό σερί εννιά συνεχόμενων νικών στο πρωτάθλημα "τρέχει" η Μάντσεστερ Σίτι. Βρίσκεται στην κορυφή της βαθμολογίας, δύο βαθμούς πάνω από τη δεύτερη Μάντσεστερ Γιουνάιτεντ και με δύο παιχνίδια λιγότερα. Διαθέτει την καλύτερη άμυνα του πρωταθλήματος, έχοντας παθητικό μόλις 13 γκολ σε 21 αγώνες.\nΤο "καμπανάκι" από την ήττα (2-1) στο παιχνίδι πρωταθλήματος με τον Αστέρα Τρίπολης, στο οποίο, μάλιστα κυριαρχούσαν απόλυτα μέχρι το 60', φαίνεται πως αφύπνισε τους παίκτες του Άρη. Η ομάδα του Μάντζιου πέρασε (2-0) στο ρελαντί την Πέμπτη από την έδρα των Αρκάδων και σφράγισε εύκολα τη συμμετοχή της στην προημιτελική φάση του κυπέλλου.\nΗ Λάτσιο "τρέχει" ένα νικηφόρο σερί πέντε αγώνων στο πρωτάθλημα. Πήρε εκδίκηση, μάλιστα, από την Αταλάντα για τον αποκλεισμό της (3-2) από το κύπελλο και τη νίκησε εκτός έδρας με 3-1 , στο τελευταίο παιχνίδι τους για τη Serie A. Σε πολύ καλή κατάσταση ο Ιμόμπιλε, που έχει σημειώσει 13 από τα 35 συνολικά γκολ της ομάδας του.\nΣε άσχημο αγωνιστικό "φεγγάρι" βρίσκεται η Κάλιαρι. Μετά από έξι συνεχόμενες ήττες στο πρωτάθλημα, ακολούθησε η εντός έδρας ισοπαλία (1-1) με τη Σασουόλο. Με αυτά τα αποτελέσματα, φυσικά, δεν κατάφερε να ξεφύγει από την επικίνδυνη ζώνη της βαθμολογίας. Αντιμετωπίζει ανασταλτικά προβλήματα, έχοντας δεχτεί 38 γκολ σε 20 αγώνες.\nΟι γηπεδούχοι πραγματοποιούν εντυπωσιακή πορεία το τελευταίο χρονικό διάστημα με απολογισμό πέντε νίκες και μια ισοπαλία, με 1-1 με τη Χάιντενχαϊμ, στις τελευταίες έξι αναμετρήσεις τους. "Όπλο" τους η γραμμή κρούσης τους, καθώς στα συγκεκριμένα παιχνίδια έχουν σημειώσει 14 γκολ και ανέβηκαν στην έκτη θέση της βαθμολογίας.\nΠιεσμένη για νίκη είναι η Βαρέζε, χωρίς άλλα περιθώρια για απώλειες και έχει καλή προϊστορία απέναντι στην Κρεμόνα, που θα κατέβει αποδυναμωμένη. Θα επιλέξουμε τον "άσσο" σε απόδοση 1.78.


Ορκίστηκαν οι νέοι υπουργοί και υφυπουργοί της κυβέρνησης - Εσωτερική αναδιάταξη δυνάμεων στο Μαξίμου | Libre\nΟρκίστηκαν οι νέοι…\nΕνώπιον της Προέδρου της Δημοκρατίας Κατερίνας Σακελλαροπούλου και παρουσία του πρωθυπουργού, ορκίσθηκαν στο Προεδρικό Μέγαρο οι πέντε υπουργοί και υφυπουργοί – όλοι με θρησκευτικό όρκο.\nΟρκωμοσία των νέων Υπουργών. Παρασκευή 13 Αυγούστου 2021 (EUROKINISSI / ΜΙΧΑΛΗΣ ΚΑΡΑΓΙΑΝΝΗΣ)\nΟι αλλαγές που έγιναν με απόφαση του πρωθυπουργού:


Πάτρα: "Κόντρα" μεταξύ εργαζόμενων στα νοσοκομεία Άγιος Ανδρέας και Καραμανδάνειο - PeloponnisosNews Online\nΑρχική Χωρίς κατηγορία Πάτρα: “Κόντρα” μεταξύ εργαζόμενων στα νοσοκομεία Άγιος Ανδρέας και Καραμανδάνειο\nΠάτρα: “Κόντρα” μεταξύ εργαζόμενων στα νοσοκομεία Άγιος Ανδρέας και Καραμανδάνειο\nΚόντρα ξέσπασε μεταξύ των εργαζόμενων στα Νοσοkoμεία “Άγιος Ανδρέας” και Καραμανδάνειο. Αφορμή ανακοίνωση του πρώτου σωματείου “Ιπποκράτης” για την κατάσταση των νοσοκομείων της Πάτρας. Το σωματείο των εργαζομένων στο Καραμανδάνειο σήκωσε το γάντι και έγραψε τα εξής:\nΑπάντηση στην Ανακοίνωση του Σωματείου Ιπποκράτης του Γ.Ν.Πατρών\nΔιαβάζοντας την ανακοίνωση του Σωματείου σας που αναφέρεστε στα τεκταινόμενα και στα προβλήματα του Νοσοκομείου μας, θα θέλαμε να σας κάνουμε δύο επισημάνσεις. Πρώτον, ασχοληθείτε μετά του οίκου σας και αφήστε, ως Σωματείο, να ασχοληθούμε εμείς με τα δικά μας. Και δεύτερον, δεν ζητήσαμε ποτέ «προστάτες» ούτε προτιθέμεθα να ζητήσουμε ποτέ. Συναδελφικά .\nΝα υπενθυμίσουμε ότι η ανακοίνωση του Σωματείου “Ιπποκράτης” ήταν η εξής:\nΩς γνωστόν σε όλους, ο χώρος της υγείας και συγκεκριμένα τα Δημόσια Νοσοκομεία, αυτήν την περίοδο που διανύουμε δεν είναι και στα καλύτερα τους.\nΤα προβλήματα που υπήρχαν και πολλάκις έχουμε αναδείξει, υπάρχουν και δυστυχώς διογκώθηκαν επικίνδυνα, λόγω της αδιαφορίας που επιδεικνύει στην επί της ουσίας αντιμετώπισή τους, από το αρμόδιο Υπουργείο αλλά και γενικότερα από την κυβέρνηση, παρά τις προσπάθειες τους για να μας περάσουν την ψεύτικη ελπίδα ότι θα υπήρχε ειδική μέριμνα γι΄ αυτά, μια ελπίδα που δυστυχώς δεν φάνηκε να έρχεται.\nΧαρακτηριστικές περιπτώσεις γι΄ αυτήν την κατάσταση στη περιοχή μας είναι τόσο το ΚΑΡΑΜΑΝΔΑΝΕΙΟ, όσο και ο ΑΓ. ΑΝΔΡΕΑΣ, αλλά και τα υπόλοιπα Νοσοκομεία τα οποία βιώνουν δυστυχώς την ίδια απαράδεκτη πολιτική της κυβερνητικής εγκατάλειψης.\nΣε λίγες ημέρες συμπληρώνεται ένας χρόνος από τότε που το Καραμανδάνειο έμεινε χωρίς Διοικητή, μια θέση που μέχρι σήμερα δεν έχει καλυφθεί παρά τις σχετικές κυβερνητικές φανφάρες, με αποτέλεσμα χρέη Διοικητή να κάνει η Διευθύντρια της Ιατρικής Υπηρεσίας, γεγονός απαράδεκτο, ανεπίτρεπτο, παράνομο και επιλήψιμο αν λάβουμε υπ΄ όψιν μας τις δικαιοδοσίες που έχει μια τέτοια διαδικασία, όπου η Κυβέρνηση δεν κατάφερε να διορίσει ως όφειλε έναν Διοικητή.\nΔυστυχώς αντί της αντιμετώπισης των εκτάκτων λειτουργικών αναγκών όπως συμβαίνει σ΄ αυτές τις περιπτώσεις, βλέπουμε να συμβαίνουν σημεία και τέρατα και κανένας κυβερνητικός παράγοντας, όπως η Υ.Πε, να μην παρεμβαίνει:\nΠρο ημερών είδαμε να κάνουν εγκαίνια δύο τμημάτων που λειτουργούν προ 5ετίας, χωρίς να προκύψει κάτι καινούργιο πέρα από την αγορά και τοποθέτηση ενός πάγκου αξίας 400 ευρώ και η τοποθέτηση μιας πινακίδας.\nΚαι σαν να μην έφθαναν όλα αυτά βλέπουμε οι παρανομίες να συνεχίζονται με τις αντικαταστάσεις και τοποθετήσεις προϊσταμένων που βεβαίως δεν είναι στην αρμοδιότητα και στη δικαιοδοσία του συγκεκριμένου προσώπου που παρά την προσωρινότητα των καθηκόντων του έχει ξεπεράσει κάθε όριο.\nΚαι εδώ μπαίνει ένα μεγάλο ζήτημα, ό ρόλος της 6ης Υ.Πε, που υιοθετεί αυτές τις πρακτικές και τις αφήνει για να φαίνεται ότι παράγεται έργο, όπως αυτή η περίπτωση με την δήθεν υπερπληθώρα εισαγωγή κακοποιημένων παιδιών.\nΣε λίγες ημέρες συμπληρώνονται τρείς μήνες από τότε που οι φορείς της περιοχής μας επισκέφθηκαν τον Υπουργό Υγείας για τα ζητήματα-τα προβλήματα που αντιμετωπίζει το Γ.Ν ΠΑΤΡΩΝ, για τα οποία δυστυχώς δεν είχαμε καμία μα καμία θετική εξέλιξη.\nΗ κατάσταση συνεχίζεται δυστυχώς να είναι η ίδια, απερίγραπτη όπως βεβαίως και σε όλα τα Δημόσια Νοσοκομεία της χώρας μας που βρίσκονται ένα βήμα πριν το BLACK AOUT. Ούτε τα ζητήματα της υποχρηματοδότησης αντιμετωπίστηκαν, ούτε αυτά της υποστελέχωσης όπου καμία προκήρυξη και καμία πρόσληψη δεν έγινε, ούτε τα ζητήματα των οργανισμών και των συγχωνεύσεων αντιμετωπίστηκαν, ούτε βεβαίως η καθημερινότητα βελτιώθηκε, απεναντίας κινδύνευσε η προοπτική ολοκλήρωσης και επαναλειτουργίας του 7ορόφου, που ακόμη βρίσκεται στο ¨κόκκινο¨.\nΑναφερόμαστε για τα δύο αυτά Νοσοκομεία λόγω του ότι ήταν τα μοναδικά από την περιοχή μας που πρόσφατα επισκέφθηκαν τον αρμόδιο υπουργό για όλα αυτά τα ζητήματα, για τα οποία εμείς ρωτάμε τους αρμοδίους τι μέλλει γενέσθαι; πως και πότε θα αντιμετωπιστούν αυτά τα προβλήματα; πως θα λειτουργήσουμε όταν με την αδιαφορία και τις προσωπικές στρατηγικές και όχι μόνον πάμε από το κακό στο χειρότερο.\nΠροηγούμενο άρθροΚαι ο πρώτος αναπληρωματικός βουλευτής του ΣΥΡΙΖΑ Αχαΐας εκτός…\nΕπόμενο άρθροΑύριο στις 11:00 η κηδεία του Γιάννη Ποττάκη στον Ασπρόκαμπο


Φορολογικός σχεδιασμός και έγκαιρη πληροφόρηση στην Διοίκηση των Μικρών και Μεσαίων Επιχειρήσεων σε θέματα Marketing, Οικονομικών Υπηρεσιών, Γραμματειακής υποστήριξης εξ αποστάσεως, Τμήμα Τεχνικής Υποστήριξης. Τηλέφωνο 210-9015539 Λογιστικό γραφείο - NEXUS management consultants - Φοροτεχνικοί ΠΟΛ.1160/17.7.2015 Κοινοποίηση των διατάξεων της παραγράφου 1 του άρθρου 1 και του άρθρου 2 του ν. 4334/2015 (ΦΕΚ 80 Α716.7.2015), που αφορά «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ)»\nΠΟΛ.1160/17.7.2015 Κοινοποίηση των διατάξεων της παραγράφου 1 του άρθρου 1 και του άρθρου 2 του ν. 4334/2015 (ΦΕΚ 80 Α716.7.2015), που αφορά «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ)»\nΕΤΙΚΕΤΕΣ: taxisnet.gr, 2859, μετρα, syntelestes, συντελεστές\nΣΧΕΤΙΚΑ ΑΡΘΡΑ: Νέοι Συντελεστές ΦΠΑ - Δείτε την διευκρινιστική εγκύκλιο με τις αλλαγές\nΔημοσίευση: 18/07/2015 - 12 :10 Τελευταία ενημέρωση: 18/07/2015 - 12:10\nΚοινοποίηση των διατάξεων της παραγράφου 1 του άρθρου 1 και του άρθρου 2 του ν. 4334/2015 (ΦΕΚ 80 Α716.7.2015), που αφορά «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ)»\n1.ΔΙΕΥΘΥΝΣΗ ΕΦΑΡΜΟΓΗΣ ΕΜΜΕΣΗΣ ΦΟΡΟΛΟΓΙΑΣ\n2.ΔΙΕΥΘΥΝΣΗ ΕΛΕΓΧΩΝ ΤΜΗΜΑ Ζ' - ΚΦΑΣ\nΤαχ. Κώδικας:: 106 72 ΑΘΗΝΑ\nΠληροφορίες:: Ν. Σαϊτάνης Τ. Σφελινιώτη Σ. Κουρβετάρη Ε. Φραγκούλη\nΤηλέφωνο: : 210- 3645378\nΒ. ΓΕΝ. Δ/ΝΣΗ ΤΕΛΩΝΕΙΩΝ και Ε.Φ.Κ\n1. Δ/ΝΣΗ Ε.Φ.Κ και Φ.Π.Α\nΤΜΗΜΑ Δ': ΦΠΑ ΕΙΣΑΓΩΓΩΝ - ΕΞΑΓΩΓΩΝ\n2. Δ/ΝΣΗ ΔΑΣΜΟΛΟΓΙΚΩΝ ΘΕΜΑΤΩΝ και ΤΕΛΩΝ. ΟΙΚΟΝ. ΚΑΘΕΣΤΩΤΩΝ - ΤΜΗΜΑ Α'\nΠληροφορίες:Δ. Ζορμπάνος Χ. Γεώργα Ε. Μπίρμπιλα Γ. Χαβουτσάς\nΤηλέφωνα:210 69.87.469,409 210 69.87.475,484,485 210 36.45.378\nE - mail:vat-customs@2001. syzefxis.gov.gr\nΘΕΜΑ: Κοινοποίηση των διατάξεων της παραγράφου 1 του άρθρου 1 και του άρθρου 2 του ν. 4334/2015 (ΦΕΚ 80 Α716.7.2015), που αφορά «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ)».\nΣχετικά με το παραπάνω θέμα, σας κοινοποιούμε τις διατάξεις της παραγράφου 1 του άρθρου 1 και του άρθρου 2 του ν. 4334/2015 (ΦΕΚ 80 Α'/16.7.20ΐ5), που αφορά «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ)» και παρέχουμε τις ακόλουθες οδηγίες για την ορθή και ομοιόμορφη εφαρμογή τους.\n1. Με την περίπτωση α' της παραγράφου 1 του άρθρου 1 του προαναφερόμενου νόμου, αντικαθίσταται η παράγραφος 1 του άρθρου 21 του Κώδικα Φ.Π.Α. (κυρ. ν. 2859/2000 ΦΕΚ 248 Α), και καθορίζεται σε 6% ο υπερμειωμένος συντελεστής ΦΠΑ, αντί του συντελεστή 6,5% που προβλεπόταν με τις προϊσχύουσες διατάξεις.\n2. Με την περίπτωση γ' της παραγράφου 1 του άρθρου 1 του προαναφερόμενου νόμου, αντικαθίσταται το Παράρτημα ΙΙΙ του Κώδικα ΦΠΑ (ν.2859/2000), με το οποίο προβλέπονταν τα αγαθά και οι υπηρεσίες που υπάγονταν στους μειωμένους συντελεστές ΦΠΑ 13% και 6,5%. Με το νέο Παράρτημα ΙΙΙ, περιορίζονται τα εν λόγω αγαθά και οι υπηρεσίες που θα υπάγονται εφεξής στους μειωμένους συντελεστές ΦΠΑ 13% και 6%.\nΣύμφωνα με τον Κεφάλαιο Α' Αγαθά του νέου Παραρτήματος ΙΙΙ, τα βασικά αγαθά παραμένουν στους μειωμένους συντελεστές ΦΠΑ 13% και 6%, όπως ψωμί, γάλα, κρέας (πλην των βοοειδών), ψάρια, ελαιόλαδο, τυριά, ζυμαρικά, άλευρα, δημητριακά, λαχανικά, φάρμακα, βιβλία, ηλεκτρική ενέργεια, ύδρευση, αγαθά για αναπήρους. Ειδικότερα, όσον αφορά την εφαρμογή των συντελεστών ΦΠΑ στα αγαθά, σας διευκρινίζουμε τα ακόλουθα :\n- δημητριακά, άμυλα και προϊόντα αλευροποιίας,\n- ορισμένα ραδιενεργά στοιχεία και ισότοπα\n5. Σε πιστωτικά τιμολόγια που εκδίδονται από την έναρξη ισχύος του ν. 4334/2015 και αφορούν συναλλαγές που πραγματοποιήθηκαν πριν την ημερομηνία αυτή, υπολογίζεται ΦΠΑ με τους νέους συντελεστές. Εφόσον συντρέχει λόγος έκδοσης παραστατικού για την ακύρωση συναλλαγής, (π.χ. λογιστικού σημειώματος, κλπ), πρέπει να αναγράφεται σε αυτό ο ίδιος συντελεστής ΦΠΑ που είχε η αρχική συναλλαγή, ανεξάρτητα της ημερομηνίας έκδοσής του, δεδομένου ότι, στην περίπτωση αυτή ακυρώνεται η συναλλαγή στο σύνολό της. Σε περίπτωση εκ παραδρομής εφαρμογής μεγαλύτερου συντελεστή ΦΠΑ, π.χ. 23% αντί 13%, σε χονδρική πώληση αγαθών, υπάρχει δυνατότητα (σύμφωνα με το άρθρο 8 του ν. 4308/2014 και την εγκύκλιο ΠΟΛ.1003/31.12.2014) να εκδοθεί πιστωτικό σημείωμα μόνο για τη διόρθωση του ΦΠΑ.\n6. Περαιτέρω, στο Κεφάλαιο Β' «Υπηρεσίες» του Παραρτήματος III, όπως αντικαταστάθηκε με το νέο νόμο, περιλαμβάνονται οι υπηρεσίες οι οποίες από την έναρξη ισχύος του ν. 4334/2015, εκτός αν ορίζεται άλλη ημερομηνία στις επιμέρους διατάξεις, υπάγονται στο μειωμένο συντελεστή ΦΠΑ 13% ή, εφόσον υπάρχει ειδική πρόβλεψη, στον υπερμειωμένο συντελεστή 6%. Υπηρεσίες που δεν περιλαμβάνονται στο εν λόγω Παράρτημα υπάγονται στον κανονικό συντελεστή ΦΠΑ 23%.\n7. Συγκεκριμένα, τρεις περιπτώσεις υπηρεσιών παραμένουν στο Παράρτημα III. Πρόκειται για:\nγ. Την παροχή υπηρεσιών κατ' οίκον φροντίδας παιδιών, ηλικιωμένων, ασθενών και ατόμων με ειδικές ανάγκες γενικά, που παραμένουν στο μειωμένο συντελεστή ΦΠΑ 13% ή, αντίστοιχα, 9% στις νησιωτικές περιοχές.\n8. Οι υπηρεσίες που περιλαμβάνονταν στο Κεφ. Β' του Παραρτήματος Ill, όπως ίσχυε πριν την αντικατάστασή του με την παρ. 1.γ' του άρθρου 1 του ν. 4334/2015, μετατάσσονται στον κανονικό συντελεστή ΦΠΑ. Πρόκειται για:\n9. Ειδικά, όσον αφορά στις ιατρικές υπηρεσίες, διευκρινίζεται ότι στον κανονικό συντελεστή ΦΠΑ υπάγονται οι ιατρικές υπηρεσίες οι οποίες δεν εμπίπτουν στις σχετικές απαλλαγές των περιπτώσεων δ' και ε' της παρ. 1 του άρθρου 22 του Κώδικα ΦΠΑ, όπως ισχύουν και έχουν ερμηνευθεί με την εγκύκλιο ΠΟΛ.1100/24.6.2010. Για παράδειγμα, οι υπηρεσίες των ιδιωτικών κλινικών προς νοσηλευόμενους ασθενείς, καθώς και οι ιατρικές υπηρεσίες που εξυπηρετούν αισθητικούς σκοπούς υπάγονται στο συντελεστή ΦΠΑ 23%.\n10. Επίσης, σε ό,τι αφορά στην εστίαση, επισημαίνεται ότι στον κανονικό συντελεστή ΦΠΑ υπάγονται ανεξαιρέτως όλες οι υπηρεσίες εστίασης που παρέχονται από κάθε είδους επιχειρήσεις, ανεξαρτήτως των ειδών που καταναλώνονται επιτοπίως (π.χ. χρέωση νερού, γάλακτος, ψωμιού, αναψυκτικών, καφέδων, φαγητών κλπ με συντελεστή 23%). Όσον αφορά στις παραδόσεις αγαθών (γενικά τροφίμων τυποποιημένων ή μη, γευμάτων, αρτοποιημάτων, ψωμιού, γλυκών, νερού, αλκοολούχων ή μη ποτών, χυμών, καφέδων και λοιπών ροφημάτων κλπ) που πραγματοποιούν οι επιχειρήσεις εστίασης, δηλαδή στις απλές πωλήσεις ειδών εστίασης που δεν σερβίρονται για επιτόπια κατανάλωση από τους πελάτες, αλλά είτε παραλαμβάνονται από τους πελάτες για κατανάλωση εκτός των επιχειρήσεων εστίασης, είτε αποστέλλονται καθ' υπόδειξη του πελάτη, εφαρμόζεται ο συντελεστής ΦΠΑ στον οποίο υπάγεται κατά περίπτωση το παραδιδόμενο αγαθό (π.χ. 13% για το νερό, το γάλα, καθώς και για το ψωμί εφόσον χρεώνεται χωριστά, 23% για τα γλυκά, τα λοιπά αρτοποιήματα, τους καφέδες κλπ).\n13. Με τη διάταξη της παρ. 1.β' του άρθρου 1 του ν. 4334/2015 αντικαθίσταται η περίπτωση ιβ' της παραγράφου 1 του άρθρου 22 του Κώδικα ΦΠΑ. Σύμφωνα με τη νέα διάταξη απαλλάσσονται από το ΦΠΑ η παροχή υπηρεσιών εκπαίδευσης γενικά και οι στενά συνδεόμενες με αυτή παραδόσεις αγαθών και παροχές υπηρεσιών, που παρέχονται από δημόσια εκπαιδευτήρια ή από άλλα πρόσωπα αναγνωρισμένα από την, κατά περίπτωση, αρμόδια αρχή, εκτός από τα φροντιστήρια όλων των βαθμίδων εκπαίδευσης και τα κέντρα εκμάθησης ξένων γλωσσών και ηλεκτρονικών υπολογιστών.\n16. Σημειώνεται ότι ο εφαρμοστέος συντελεστής ΦΠΑ στις υπηρεσίες εκπαίδευσης που δεν απαλλάσσονται με το άρθρο 22 του Κώδικα ΦΠΑ είναι ο κανονικός (23% ή 16% στις νησιωτικές περιοχές), δεδομένου ότι από τις κοινοτικές διατάξεις (Παράρτημα III της Οδηγίας 2006/112/ΕΚ του Συμβουλίου) δεν επιτρέπεται η υπαγωγή των υπηρεσιών εκπαίδευσης σε μειωμένο συντελεστή ΦΠΑ.\n18. Σημειώνεται ότι στην έννοια της απαλλασσόμενης από το ΦΠΑ εκπαίδευσης της περίπτωσης ιβ' της παραγράφου 1 του άρθρου 22 εξακολουθεί να εμπίπτει η προσχολική εκπαίδευση (νηπιαγωγεία, βρεφονηπιακοί και παιδικοί σταθμοί), η πρωτοβάθμια και δευτεροβάθμια σχολική εκπαίδευση, η πανεπιστημιακή εκπαίδευση, καθώς και η επαγγελματική εκπαίδευση, επιμόρφωση ή επανακατάρτιση, ανεξάρτητα αν παρέχονται από δημόσιους ή ιδιωτικούς φορείς κερδοσκοπικού ή μη χαρακτήρα, με την επιφύλαξη της αναγνώρισης του φορέα εκπαίδευσης από αρμόδια αρχή, εφόσον προβλέπεται από σχετικό νομικό πλαίσιο.\nΕπίσης, εξακολουθούν να απαλλάσσονται από το ΦΠΑ οι αναγνωρισμένες από το κράτος σχολές χορού, δραματικής τέχνης και κινηματογραφίας και οι μουσικές σχολές και τα ωδεία.\n19. Επίσης, σύμφωνα με την περίπτωση ιγ' της παραγράφου 1 του άρθρου 22 του Κώδικα ΦΠΑ, απαλλάσσονται από το ΦΠΑ τα ιδιαίτερα μαθήματα που παραδίδονται από εκπαιδευτικούς κατ' οίκον και υποβοηθούν τους μαθητές στην εκπλήρωση των υποχρεώσεών τους κατά την φοίτησή τους στις τρεις βαθμίδες εκπαίδευσης.\nΓια τη διευκόλυνση των χρηστών παρέχεται η δυνατότητα προσαρμογής των μηχανογραφικών συστημάτων και των φορολογικών ηλεκτρονικών μηχανισμών του ν.1809/1988, μέσα σε σύντομο χρονικό διάστημα. Σε όσες περιπτώσεις δεν είναι άμεση η προσαρμογή τους και μέχρι την προσαρμογή αυτών, στα ποσά που αναγράφονται στις αποδείξεις λιανικής πώλησης, δε λαμβάνεται υπόψη ο τυχόν αναγραφόμενος παραπλεύρως αυτών, παλαιός συντελεστής ΦΠΑ.\nΜέχρι να ολοκληρωθεί η προσαρμογή των συστημάτων, η εγγραφή στα τηρούμενα βιβλία του εσόδου και του Φ.Π.Α. θα γίνεται αφού επανυπολογισθούν τα δεδομένα που αναγράφονται στα Δελτία Ημερήσιας Κίνησης «Ζ» ή στα Δελτία Περιοδικής (Μηνιαίας) Αναφοράς Ανάγνωσης Φορολογικής Μνήμης με τους νέους συντελεστές Φ.Π.Α. Τα νέα ποσά μετά τον επανυπολογισμό, αναγράφονται εμφανώς επί των ανωτέρω δελτίων ή επί ιδιαίτερου λογιστικού σημειώματος που επισυνάπτεται σ' αυτά κατά περίπτωση.\nΕπισημαίνεται ότι για την ρύθμιση - προσαρμογή των φορολογικών ταμειακών μηχανών και συστημάτων δεν απαιτείται, ούτε είναι απαραίτητη η επέμβαση ή η παρουσία εξουσιοδοτημένου τεχνικού. Για τη ρύθμιση - προσαρμογή ο κάτοχος - χρήστης ακολουθεί τις οδηγίες που αναγράφονται στο συνοδευτικό εγχειρίδιο οδηγιών και χρήσης της μηχανής και δύναται να λαμβάνει τηλεφωνικές οδηγίες από το δίκτυο τεχνικής υποστήριξης της μηχανής που χρησιμοποιεί.\nΕΝΔΕΙΚΤΙΚΑ ΠΑΡΑΔΕΙΓΜΑΤΑ ΥΠΑΓΩΓΗΣ ΠΡΟΪΟΝΤΩΝ ΣΕ ΣΥΝΤΕΛΕΣΤΕΣ ΦΠΑ(1)\nΚρέας χοιρινό(2) νωπό, κατεψυγμένο ή διατηρημένο με απλή ψύξη, συσκευασμένο ή μη, ολόκληρο, σε τεμάχια ή μέρη, με κόκαλα ή μη: (Δ.Κ. ΕΧ0203): 13%\n(2)όπου αναφέρεται ο όρος «χοιρινό», το παράδειγμα ισχύει κατ' αντιστοιχία και για τα λοιπά κρέατα που αναφέρονται στην παρ. 1 του Παρ. ΙΙΙ Ν.2960/00, ήτοι: κοτόπουλο, γαλοπούλα, αρνί, κατσίκι και κουνέλι.\nΓαλακτοκομικά, μέλι και αυγά:\nΆλλα φυτά ζωντανά, μοσχεύματα και μπόλια (Δ.Κ. ΕΧ1602): 13% Φύτρα μανιταριών (Δ.Κ. ΕΧ 0602): 23%\nΠολτοί για επάλειψη με κακάο (Δ.Κ. 1806): 23% Παρασκευάσματα για ποτά με κακάο (Δ.Κ. 1806): 23%\nΨωμί σε φέτες (π.χ. τύπου τοστ) τυποποιημένο - επεξεργασμένο, κάθε τύπου (Δ.Κ. ΕΧ1905): 23%\nΡαδιενεργά προϊόντα (Δ.Κ. 2844): 23% Λιπάσματα (Κεφ. 31): 23%\n(1)Σημαντική επισήμανση: τα ανωτέρω παραδείγματα προϊόντων που δίνονται για σκοπούς διευκόλυνσης της εφαρμογής του νέου Παραρτήματος ΙΙΙ Ν.2960/00, δεν είναι σε καμία περίπτωση εξαντλητικά, καθώς, ως είναι ευνόητο, το εύρος των προϊόντων που κυκλοφορούν στο εμπόριο καθώς και οι σημαντικές αλλαγές του Παραρτήματος ΙΙΙ Ν.2960/00, καθιστούν μη εφικτή τη συμπερίληψη κάθε πιθανού είδους για το οποίο δύναται να ζητηθούν περαιτέρω διευκρινίσεις αναφορικά με τον εφαρμοζόμενο συντελεστή Φ.Π.Α. Ως εκ τούτου, παρακαλούμε όπως επικοινωνείτε με τις αρμόδιες καθ' ύλην υπηρεσίες για κάθε ερώτημα σχετικά με το συντελεστή Φ.Π.Α. για το οποίο κρίνετε ότι ο παρόν πίνακας δεν μπορεί να σας συνδράμει.\n▼ 07/12 (24)\nΔείτε αναλυτικά το κομμάτι του πολυνομοσχεδίου που...\nΠΟΛ.1160/17.7.2015 Κοινοποίηση των διατάξεων της π...\nΝέοι Συντελεστές ΦΠΑ - Δείτε την διευκρινιστική εγ...\nΟι αλλαγές που έρχονται σε ΦΠΑ από Δευτέρα 20/7/15...\nΟ ανασχηματισμός της κυβέρνησης ΣΥΡΙΖΑ - Οι 10 αλλ...\nΔ. Μάρδας: Τι αλλάζει στις τράπεζες από τη Δευτέρα...\nΙΚΑ ΕΓΚΥΚΛΙΟΣ 27/22.06.2015 (Αρ. Πρωτ. Α21/449/30)...\nΠράξη Νομοθετικού Περιεχομένου της 14ης Ιουλίου 20...\nΝέες διευκρινίσεις σχετικά με την τραπεζική αργία ...\nΤηλεδιάσκεψη του Eurogroup στις 11.00\nΗ επιστολή Βαλαβάνη προς τον Πρωθυπουργό της Ελλάδ...\nΟι αλλαγές που έρχονται στη φορολογία με το Ν/Σ\nΟι αλλαγές που έρχονται σε ΦΠΑ, ν.2859/2000 με το ...\nΠαράταση στις δηλώσεις φορολογίας εισοδήματος - Οι...\nΦορολογικά μέτρα πρέπει να ψηφιστούν μέχρι αύριο 1...\nΓια τουλάχιστον τρία χρόνια ακόμη στην Ελλάδα το Δ...\nΠολ1116/10.06.2015 Διευκρινίσεις σχετικά με τον πρ...\nΣυμφωνία στη Ευρωσύνοδο για την Ελλάδα\nΕίπαν στον Τσίπρα να δεχθεί αλλιώς Grexit - Τι ζητ...\nΟλόκληρο το σημείωμα Ντάισελμπλουμ\nΟλοκληρώθηκαν οι διαβουλεύσεις στο Eurogroup 12/7\nΙΣΑ: Έκδοση πιστωτικών τιμολογίων για claw back 20...\nΚόντρα Σόιμπλε- Ντράγκι για την Ελλάδα


Έπιασε «δεκάρι» η Ρεάλ - Onsports.gr\nOnsports Team\t03 Δεκεμβρίου 2011, 20:55\nΈπιασε «δεκάρι» η Ρεάλ\nΤην 10η της συνεχόμενη νίκη στο ισπανικό πρωτάθλημα πήρε η Ρεάλ Μαδρίτης επικρατώντας 3-0 της Σπόρτινγκ Χιχόν στο «καυτό» «Μολινό».\nΑπό τις δυσκολότερές της νίκες στο φετινό πρωτάθλημα κατάφερε να πάρει η Ρεάλ Μαδρίτης στο «Μολινό» απέναντι στην Σπόρτινγκ Χιχόν. Οι γηπεδούχοι ήταν αποφασισμένοι να κάνουν τα πάντα για να μπορέσουν να πάρουν τουλάχιστον έναν βαθμό χωρίς όμως να τα καταφέρουν.\nΟ Άνεχλ Ντι Μαρία στο 34’ μετά από πολύ ωραία προσωπική ενέργεια έκανε το σουτ από το ύψος της πλάγιας γραμμής για να ανοίξει το σκορ για την «βασίλισσα».\nΜε αυτή τη νίκη η Ρεάλ Μαδρίτης θα παραμείνει σε απόσταση τουλάχιστον τριών βαθμών από την Μπαρτσελόνα και πηγαίνει με τις καλύτερες δυνατές προϋποθέσεις στο μεγάλο ντέρμπι με τους «μπλαουγκράνα» της επόμενης αγωνιστικής.\nΣΠΟΡΤΙΝΓΚ ΧΙΧΟΝ: Χουάν Πάμπλο, Σουάρεζ, Γκρεγκορί, Μποτιά, Κανέγια, Εγουρέν, Νάτσο Κασές, Τρέχο (75’ Νόβο), Κάστρο (68’ Σανγκόι), Ντε λας Κουέβας, Μπαράλ (79’ Μπίλιτς)\nΡΕΑΛ ΜΑΔΡΙΤΗΣ: Κασίγιας, Ντιαρά, Πέπε, Σέρχιο Ράμος, Μαρσέλο, Κεντίρα, Κοεντράο, Ντι Μαρία (74’ Αλμπιόλ), Οζίλ (81’ Κακά), Ρονάλντο, Ιγκουαΐν (76’ Μπενζεμά).\n6 λεπτά πριν Ολυμπιακός – Φενέρμπαχτσε: «Μέσα» ο Στρέλνιεκς, εκτός ο Βέσελι\n7 λεπτά πριν Football League: Πήρε πίσω τους 3 βαθμούς η Σπάρτη\n15 λεπτά πριν Ολυμπιακός: Η δικαίωση για την απόφαση της ΕΠΟ και το ΠΑΟΚ-Άρης\n21 λεπτά πριν Τσίπρας για Αντετοκούνμπο: «Σεβασμός για τους ανθρώπους που γεννήθηκαν και μεγάλωσαν εδώ»


Dow Jones 26.659,63 -1,11%\nΤετάρτη, 12-Φεβ-2020 14:37\nΓια το λόγο αυτό, σύμφωνα με τον κ. Μεϊμαράκη, "η πρόταση του Κοινοβουλίου για 1,3%" είναι "πάρα πολύ λογική και εξασφαλίζει την υλοποίηση πολιτικών που δικαιώνουν τα οράματα των πολιτών για την Ευρώπη του μέλλοντος, χωρίς να περικόπτει τις απαραίτητες χρηματοδοτήσεις για την υλοποίηση της Κοινής Αγροτικής Πολιτικής και της Πολιτικής Συνοχής. Και μπορεί ταυτόχρονα με τη μεγαλύτερη χρηματοδότηση να εξυπηρετηθούν οι ανάγκες και οι προσδοκίες των Ευρωπαίων πολιτών. Γι’ αυτό δεν είναι υπεύθυνο να γίνονται τόσο βαρυσήμαντες εξαγγελίες από τις εθνικές κυβερνήσεις, χωρίς να συνοδεύονται από τολμηρές πρωτοβουλίες και χρηματοδότηση. Η πρόταση λοιπόν του (Ευρω)κοινοβουλίου περιμένουμε και πρέπει να γίνει αποδεκτή", όπως είπε κατά την παρέμβασή του στην Ολομέλεια του ΕΚ, στο Στρασβούργο.


ArtTable | Βερολίνο: Στα στέκια των ντόπιων\nΕπιστρέφουμε στην πιο cool πρωτεύουσα της Ευρώπης για να περπατήσουμε στις γειτονιές και να ακολουθήσουμε τους Βερολινέζους στα αγαπημένα τους στέκια για δείπνο αλλά και για φαγητό στο χέρι.\nΤο πρώην εβραϊκό σχολείο θηλέων του 1942 μετατράπηκε σε εξαιρετικό εστιατόριο τιμημένο με αστέρι Michelin. Στο ντεκόρ ένας κόκκινος και λευκός πύραυλος και στα πιάτα ζουμερά βοδινά παϊδάκια (Auguststrasse 11, τηλ.: 0049 30 3300 6070, www.paulysaal.com).\nΜε πιάτα που μοιάζουν βγαλμένα από μυθιστόρημα του Ντοστογιέφσκι, το εστιατόριο φέρει το όνομα του συγγραφέα του “Δόκτορ Ζιβάγκο” και σερβίρει χορταστικές μερίδες από κοτόπουλο Κιέβου, ραβιόλια γεμιστά με σπανάκι και τυρί και χοιρινά σουβλάκια με σος ροδιού και καρυδιού (Knaackstrasse 22-24, τηλ. 0049 30 4413399, restaurant-pasternak.de).\nΥπάρχει περίπτωση να το προσπεράσετε αφού δεν έχει εμφανή ταμπέλα, ενώ θα πρέπει να κάνετε οπωσδήποτε κράτηση για να καθίσετε στα λιγοστά του τραπέζια. Μη χάσετε τα σπιτικά νουντλς με κατσικίσιο τυρί, μάραθο και το αγριογούρουνο με παντζάρια (Linienstrasse 160, τηλ.: 0049 30 28449500, www.lokal-berlin.blogspot.com).\nΑπό την πάλαι ποτέ πρωτεύουσα Βόννη, μεταφέρθηκε πέντε λεπτά από την Πύλη του Βραδεμβούργου. Πολιτικοί, δημοσιογράφοι και εργαζόμενοι στα κοντινά γραφεία λατρεύουν το σιγοψημένο μοσχάρι με ψωμί σικάλεως και σος σταφίδας αλλά και το ψητό σιτεμένο σε ξίδι και σκόρδο με νουντλς. Σερβίρει αποκλειστικά μπύρα Kölsch (Schiffbauerdamm 8, τηλ. 0049 30 2823965, www.staev.de).\nΗ Νέα Υόρκη συναντά το Βερολίνο. Κόκκινα τούβλα, αναμμένα κεριά, jazz και ευρηματικά κοκτέιλ. Κολασμένα bacon cheese burgers, μπριζόλες με τηγανητές πατάτες και επιδόρπια όπως Mississippi Mud Cake και τιραμισού με Amaretto (Giesebrechtstraße 3, Charlottenburg, τηλ.: 0049 30 881 8823).\nΒιολογικό street food στο Βερολίνο στο κιόσκι ακριβώς απέναντι από το KaDeWe. Λουκάνικα με σος κάρυ και χοντροκομμένες πατάτες γαρνιρισμένες με τσίλι ή μαγιονέζα με σκόρδο. Ιδανικό συνοδευτικό η παγωμένη, επίσης βιολογική μπύρα Asgard (Wittenbergplatz, http://wittys-berlin.de).\nΑυτό το fast food άνοιξε το 1980 και αμέσως κατάφερε να ξεχωρίσει. Αφενός χάρη στην προνομιακή του τοποθεσία κοντά στο σταθμό Mehringdamm και αφετέρου χάρη στο γεγονός ότι μένει ανοιχτό ως πολύ αργά προσελκύοντας τουρίστες, οδηγούς ταξί και πιστούς ντόπιους. Ανάμεσά τους και ο πολυβραβευμένος σεφ Hendrik Otto. Κάθε φορά θα σας ρωτήσουν “mit oder ohne”, δηλαδή με ή χωρίς πέτσα στο λουκάνικο. Κι αν βρίσκεστε σε δίλημμα, παραγγείλτε ένα ανάμεικτο που έχει ένα λουκάνικο από το κάθε είδος. (Mehringdamm 36, Kreuzberg, τηλ.: 0049 30 251 7368, www.curry36.de).


20€ για παραγωγή 10 τετραδίων σπιράλ με εκτυπωμένη την αγαπημένη σας φωτογραφία | Deals365.gr\n20€ για παραγωγή 10 τετραδίων σπιράλ με εκτυπωμένη την αγαπημένη σας φωτογραφία\nΚαλή σχολική χρονιά! 20€ για παραγωγή 10 τετραδίων σπιράλ, 50 φύλλων, με πλαστικοποιημένο εξώφυλλο και εκτυπωμένη σε αυτό την αγαπημένη σας φωτογραφία, δυνατότητα αποστολής Πανελλαδικά, από το Grafistes.gr, αρχικής αξίας 43€\nΜην ψάχνετε σε διαφορετικά καταστήματα, βιβλιοπωλεία και... super market για τα τετράδια των παιδιών σας, τα νιάτα της Ελλάδας πρέπει να είναι πανέτοιμα για την πρώτη μέρα στο σχολείο, κλέβοντας τις εντυπώσεις!!\nΕυκαιρία για τα μικρά παιδιά να ξεχωρίσουν με τα μοναδικά τετράδια τους καθώς θα έχουν αποτυπωθεί σε αυτά δικές τους από τις διακοπές ή τις ευτυχισμένες στιγμές από πάρτυ και εκδηλώσεις!\nΕσείς απλά στέλνετε τις φωτογραφίες της επιλογής τους και τις στέλνετε στους Grafistes!\nΤο Deal περιλαμβάνει: την παραγωγή 10 τετραδίων σπιράλ, 17x24 cm, 50 φύλλων, με πλαστικοποιημένο εξώφυλλο και εκτυπωμένη σε αυτό την αγαπημένη σας φωτογραφία.\nΧρόνος παραγωγής μετά την παράδοση του τελικού αρχείου φωτογραφιών, 5 - 6 εργάσιμες μέρες.\nΕπανεκτύπωση σε άλλη χρονική στιγμή του ίδιου ή διαφορετικού θέματος, σε ίδιο ή διαφορετικό μέγεθος θα γίνεται σύμφωνα με τις τιμές που θα ισχύουν τότε.\nΗ παραγγελία και η αποστολή των φωτογραφιών γίνεται ηλεκτρονικά μέσω email στο client@grafistes.gr, όπου θα αναφέρετε τα στοιχεία σας, τον κωδικό του κουπονιού σας και τη διεύθυνσή σας σε περίπτωση αποστολής.\nΗ αποστολή με courier μπορεί να γίνει πανελλαδικά με επιπλέον κόστος, κατόπιν συνεννόησης με την επιχείρηση.